veertich mudden rogs ende twee mudd twen
waversche mate pag cu vane Te leven die xv
mudd rocx te loeven metter voirs maten ende
die xxv mudd opt voirs hof te leven met twee
mudd tarwen quolt ass
It es vorweerde dat
de voirs wyn noch alle jae geven sal in ghelde
vijfthien rinssche guld elken guld te xx st drie
plc voir den stuver gekent verschinen jairlijcx
te kers en te men ombegrepen betaelt te hebben
sonder argelist It noch es vorweerde dat die
voirs wynne die landen laten sal ten ynde vand
voirs termijne alsoe hij die vint in zijne incomen
Te weten den roggen art besaeyt op vie getidige
voren dair inne es sesse boenden met twen besaeyt
die hij oick laten sal in zijne afscheyden den enen
art besaeyt op twee getidige vore dair inne
besaeyt onderhalf mudde arweten ende twee m
ghersten op drie voren die welke die voirt
wynne oick alsoe laten sal in zijnen afscheyden
ende die brake op een vore tem es ondersproken
dat die voirs wynne gheen lant en sal moegen
hoervruchten die leste drie jaen vand jairschaen
It es vorweerde dat die voirs wynne jairlijx
leven sal vierhondert walms van gemeynder grootte
om te decken die huysinge vand voirs hove ende
alsmen die decken sal moet die wynne den werclieden
den cost geven en gielijs oft zijn sone sal die dachuen
betalen It sal die voirs wynne halen allen den
leem diemen int voirs hof behoeven sal uuytgenome
van nyeuwen wercke Voirts sal die wynne die
huysingen houden vander onderster rijkelen nederwerts
op sijne cost cusbaerlijck van wanden It sal die
wynne alle jae moete merctelen zesse dach lants
en gielijs oft sijn sone moete hem eene man doen
om den merghel hulpen te laden op des wynne cost